એવે ટાણે ગામના પાદરમાં ઘોડાના ડાબા થંભ્યા. અસવારે કાન માંડયા ગામના ચોકમાંથી ભજનના બોલ સંભળાણાને અસવારનો મીજાજ સાતમા આસમાને આંબુ આંબુ થઈ રહયો જેની હાંક ડાક અડખે પડખેના ગામડામાં વાગતી હતી જેની જોરાવરી પોતેથી જોટો જડે એમ નહોતો એવા બેચર મોતીની આંખમાંથી ખન ખન.. અંગારા જરવા લાગ્યા. તેનાથી આ ભજન ખમ્યા ખમાણા નહીં. ઘોડાને હાંક્યો ગામના ચોકમાં સમિયાણા સામે ઘોડાનું ચોકડુ ડોંચી પેંગડામાંથી પગ છાંડી હેઠે ઉતરી ખંભેથી બે નાળી બંધુક સમિયાણા ડગ દઈ ત્રાડ નાંખી એ ભગતડાઓ આ તાહીરો બંધ કરો નકર આ સગી નહીં થાય. એટલું બોલીને બંદુકનું નાળચું તાકયું. ભાયલા ગામના ભાવિકોના છાતીના પાટીઆ ભીંસાવા લાગ્યા. કેટલાકના કાળજા કંપવા લાગ્યા. કરડા અને કદાવર બેચર મોતીના યુધ્ધના કાતરા રંગરંગ રહયા છે. ધુંવા પુંવા થયેલા જણની આંખના ડોળા લાલઘુમ થઈ રહયા છે. આવુ રૃપ જોઈને બેચર મોતીને ઓળખનારા પારેવાની જેમ ફફડી રહયા.